שאול חורב

שאול חורב (נולד בשנת 1947) הוא קצין צה"ל בדימוס בדרגת תת-אלוף. הוא כיהן כמפקד שייטת הצוללות, מפקד שייטת ספינות הטילים וסגן מפקד חיל הים. בשנים 2007–2015 כיהן כראש הוועדה לאנרגיה אטומית. כיום עומד בראשות המרכז לחקר מדיניות ואסטרטגיה ימית וכראש קתדרת חייקין לגאואסטרטגיה באוניברסיטת חיפה. חורב נולד בירושלים לשרה, בת למשפחה ירושלמית ממוצא פרסי; ולאברהם, שעלה מגרמניה ב-1935. בגיל חצי שנה עבר עם משפחתו למושב בעמק חפר. בגיל 14 החל ללמוד בבית הספר לקציני ים עכו. בשנת 1965 התגייס לקורס חובלים, ונמנה עם קבוצת אנשי חיל הים הראשונה שנשלחה לשרבור לפני פרשת ספינות שרבורג. שירת כמפקד הנחתת "אח"י בת שבע", והיה מפקדה בעת שקרה אסון משאית התחמושת באילת. נעשה מפקד ספינת טילים "אח"י סופה (סער 3)", ואחריה מפקד "אח"י תרשיש (סער 4)", אתה יצא למבצע פעמון החירות. באוקטובר 1976 הועלה לדרגת סא"ל כסגן מפקד פלגה 45 - פלגת סטי"לים בגזרת הים האדום. ובקיץ 1977 קיבל עליה את הפיקוד. בעקבות פנייתו של מפקד חיל הים, מיכאל ברקאי, עבר חורב לשרת בשייטת הצוללות ולאחר מספר חודשי הכשרה והסמכה יצא לקורס מפקדי צוללות. הוא קיבל את הפיקוד על "אח"י תנין", צוללת מסדרת גל, ובשנת 1980 מונה למפקד שייטת הצוללות. תחת פיקודו כמפקד שייטת הצוללות נכתב האפיון לצוללות הדולפין, שיוצרו במיוחד עבור חיל הים במספנות ליבק, גרמניה. כחלק מליווי פרויקט הצוללות בתחילת שנות ה-90 התגורר בהמבורג. בשנים 1985–1987 פיקד על שייטת ספינות הטילים. בהמשך שירת כמפקד חטיבת האמצעים המיוחדים, כמפקד בסיס חיפה וכראש מספן הים. לאחר שחרורו מונה למשנה למנכ"ל הוועדה לאנרגיה אטומית, ולאחר מספר חודשים מונה לעוזר שר הביטחון לאמצעים מיוחדים ואחראי על אגף אמצעים מיוחדים במשרד הביטחון. ב-2007 מונה לראש הוועדה לאנרגיה אטומית, וכיהן בתפקיד זה עד יוני 2015. מאז שנת 2016 מנהל שאול חורב את המרכז לחקר מדיניות ואסטרטגיה ימית באוניברסיטת חיפה, ובשנת 2021 אף פרסם ספר מקיף בנושא זה, המשמש בסיס ללימוד הנושא ולהבנתו. חורב קיבל תואר דוקטור מאוניברסיטת בר-אילן, על עבודה שכותרתה: "העברת טכנולוגיה וביצוע יישומים אזרחיים במעבדות הלאומיות ובמוקדי הידע של מערכת הביטחון הישראלית". שאול חורב, המרחב הימי, אסטרטגיה ימית ומה שביניהם, הוצאת מערכות ואוניברסיטת חיפה (המרכז לחקר מדיניות ואסטרטגיה ימית), תל אביב וחיפה: 2021. בשנת 2022 קיבל הספר את פרס יצחק שדה. שאול חורב ואריה אורן, אח"י בת שבע – שנה אחת ואירועים רבים בה (יוני 1969 – יוני 1970). אוניברסיטת חיפה, קתדרת חייקין לגאואסטרטגיה והמרכז לחקר מדיניות ואסטרטגיה ימית, חיפה: ינואר 2021. שאול חורב (עורך ראשי), אסטרטגיה ימית רבתי לישראל 2016/17, אוניברסיטת חיפה (המרכז לחקר מדיניות ואסטרטגיה ימית), חיפה: 2017. שאול חורב (עורך ראשי), אסטרטגיה ימית רבתי לישראל 2017/18, אוניברסיטת חיפה (המרכז לחקר מדיניות ואסטרטגיה ימית), חיפה: 2018. שאול חורב (עורך ראשי), אסטרטגיה ימית רבתי לישראל 2018/19, אוניברסיטת חיפה (המרכז לחקר מדיניות ואסטרטגיה ימית), חיפה: 2019. שאול חורב (עורך ראשי), אסטרטגיה ימית רבתי לישראל 2019/20, אוניברסיטת חיפה (המרכז לחקר מדיניות ואסטרטגיה ימית), חיפה: 2020. שאול חורב (עורך ראשי), אסטרטגיה ימית רבתי לישראל 2020/21, אוניברסיטת חיפה (המרכז לחקר מדיניות ואסטרטגיה ימית), חיפה: 2021. שאול חורב (עורך ראשי), אסטרטגיה ימית רבתי לישראל 2021/22, אוניברסיטת חיפה (המרכז לחקר מדיניות ואסטרטגיה ימית), חיפה: 2022. חורב נשוי לרחל אותה הכיר בגיל 15, הם מתגוררים במושב בית יצחק ולהם שתי בנות ונכדים. שאול חורב וצוות אח"י בת שבע במסדר יום העצמאות בנמל אילת 1969. רס"ן שאול חורב מפקד אח"י תרשיש (סער 4), 1976. מפקד שייטת ספינות הטילים אל"ם שאול חורב בגשר ספינת סער, עם סא"ל דודו אייבר - מפל"ג 34 ורב-סרן ירון צחר - מפקד הספינה 1986. מפקד בסיס חיפה תא"ל שאול חורב במשרדו. מפקד חיל הים עמי אילון מימין מברך את בסיס חיפה ולידו מפקד הבסיס שאול חורב 1994. נשיא המדינה חיים הרצוג מתקבל על ידי מפקד חיל הים עמי אילון ותא"ל שאול חורב בביקורו בבסיס חיפה. תא"ל שאול חורב מפקד בסיס חיפה מדבר אל צוות אוניית עזר 1994. הנשיא ראובן ריבלין מקבל קובץ מחקרי אסטרטגיה ימית מידי פרופ' תא"ל שאול חורב, 10 ביוני 2016 גד דותן, רמי"מ והפישול הקטן שלי, אח"י פלברה אגדות שקרו באמת, הוצאת בית החובל 2020, עמ' 127. מדיה וקבצים בנושא שאול חורב בוויקישיתוף שאול חורב, באתר ResearchGate הצוללות הגרמניות לא נבנות מעצמן, באתר הארץ, 10 באוקטובר 2021. משמר חופים – זה מה שנחוץ, באתר הארץ, 27 בפברואר 2021. אל תשפכו את הצוללות עם המים, באתר הארץ, 22 בנובמבר 2016. על פרופסור יעקב כהנוב ז"ל באתר משמר המורשת הימית 12 בינואר 2017. "מנהיגותו של אלוף בוצר". באתר משמר המורשת הימית. 12 בנובמבר 2012. רמי אנטיאן, האתגר פיקוד בים - ראיון עם שלושה מפקדים ימיים - כולל סא"ל שאול חורב, 'בין גלים' יוני 1981 עמ' 24. יומן - מדיניות ואסטרטגיה ימית למדינת ישראל, כתבתו של בני עורי ריאיון עם תא"ל (מיל') שאול חורב בהפקת עמותת דולפין. יואב לימור, ‏מה אתם יודעים על שאול חורב, ראש הוועדה לאנרגיה אטומית?, באתר ‏מאקו‏, 7 בינואר 2013 שאול חורב, אל תשפכו את הצוללות עם המים, באתר הארץ, 22 בנובמבר 2016 עמירם ברקת, ‏פרופ' שאול חורב מזהיר מהפלישה הסינית לנמלי ישראל, באתר גלובס, 17 בנובמבר 2018 איתי אילנאי, מים רותחים, באתר "ידיעות אחרונות", 28 ביולי 2019 עפר שלח, עם הגב לים, עם הגב לעתיד, באתר ynet, 4 במרץ 2022 כוכבי אזרן, מפגש עם שאול חורב ובני אריאלי, על תפקידו כמפקד פלגה 45, במסגרת שבת מורשת, אוקטובר 2024. כוכבי אזרן, שבת מורשת 92, מוקדש לתא"ל שאול חורב, 11 באוקטובר 2024. אמיר אורן, דרוש: איש עם גרזן, באתר הארץ, 2 בפברואר 2014. ברק רביד, רה"מ מינה את שאול חורב למנכ"ל הוועדה לאנרגיה אטומית, באתר הארץ, 30 באוגוסט 2007 החברים של שפרמן, באתר הארץ, 22 בפברואר 2007 נמצאו החפצים שנגנבו מביתו של שאול חורב, כתבה באתר The Post, מתאריך 5 במרץ 2013